Berperang Dengan Atuk Dalam Trailer THE WAR WITH GRANDPA
Apabila kebebasan si cucu tergugat dengan kehadiran datuknya, maka bermulalah perang diantara mereka berdua.  101 Studios dan Brookdale Studios telah melancarkan trailer rasmi The War With Grandpa yang menampilkan pelakon veteran Robert De Niro dan pelakon kanak-kanak Oakes Fegley dalam filem komedi kekeluargaan. Anda boleh saksikan trailer dan poster dibawah.  Berdasarkan buku tulisan Robert Kimmel Smith, The War with Grandpa menceritakan pergaduhan lucu diantara kanak-kanak bernama Peter (Fegley) dengan datuknya.  Seperti kanak-kanak biasa, Peter gemar bermain permainan video, melepak dengan kawannya dan sangat menyayangi kasut Air Jordans miliknnya. Tetapi apabila datuknya mula tinggal bersama keluarga, Peter terpaksa melepaskan benda yang paling disayanginya, iaitu bilik tidur.  Tidak mahu membiarkan ketidakadilan seperti itu berlaku, Peter merancang satu siri pranks, dengan harapan datuknya akan keluar dari biliknya. Tetapi, atuk Peter tidak mahu menyerah begitu sahaja. Lalu berlakulah pertembungan diantara kedua-dua mereka sehingga menyebabkan akibat yang tak dijangka.  Filem komedi ini turut menampilkan pelakon-pelakon bintang seperti Christopher Walken, Uma Thurman, Rob Riggle, Cheech Marin, Laura Marano, dan Jane Seymour. Diarahkan Tim Hill dari lakonlayar yang ditulis Tom J. Astel dan Matt Ember, The War with Grandpa akan ditayangkan dipawagam Amerika Syarikat pada 9 Oktober ini. Tayangan di Malaysia masih belum diumumkan.